**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2019 m. rugpjūčio d.

|  |  |  |
| --- | --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | | Lietuvos Respublikos ekonomikos ir inovacijų ministerija |
| **Veiksmų programos prioriteto numeris ir pavadinimas:** | | 2014–2020 m. Europos Sąjungos fondų investicijų veiksmų programos 3 prioritetas „Smulkiojo ir vidutinio verslo konkurencingumo skatinimas“ |
| **Veiksmų programos konkretaus uždavinio numeris ir pavadinimas:** | | 3.3.2. konkretus uždavinys „Padidinti MVĮ investicijas į ekoinovacijas ir kitas, efektyviai išteklius naudojančias, technologijas“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | | Nr. 03.3.2-LVPA-K-832 „Eco-inovacijos LT“ |
| **Priemonei skirtų Europos Sąjungos struktūrinių fondų lėšų suma, mln. Eur:** | | 4,34 mln. eurų |
| **Pagal priemonę remiamos veiklos:** | | 1. Aplinkosaugos vadybos/valdymo sistemų pagal tarptautinių standartų reikalavimus diegimas ir (ar) gamybos technologinių ir (ar) aplinkosaugos auditų, kurių pagalba būtų pateikta racionalaus išteklių naudojimo ir taršos prevencijos analizė, atlikimas. 2. Ekologiškas projektavimas. Numatoma paremti projektus, kuriais skatinamas ekologinis projektavimas, t. y., numatoma pagerinti gaminių ekologiškumą per visą jų gyvavimo ciklą (žaliavų parinkimas ir naudojimas, gamyba, pakavimas, transportavimas, naudojimas), ekologinius aspektus sistemingai įtraukiant pačiame ankstyviausiame gaminio projektavimo etape. 3. Ekologinis ženklinimas. Numatoma paremti projektus, kuriais skatinamas produktų ekologinis ženklinimas, t. y. tų gaminių ar paslaugų, kurie yra mažiau žalingi aplinkai ir žmonių sveikatai nei kiti tos pačios grupės produktai, sertifikavimas. |
| **Pagal priemonę remiamos veiklos arba dalis veiklų bus vykdomos:** | | ***(Stebėsenos komiteto pritarimas reikalingas***)  ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo);  ne ES šalyse (taikoma projektams, finansuojamiems iš Europos socialinio fondo);  ***(Stebėsenos komiteto pritarimas nereikalingas***)  **X** vykdoma Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | | Valstybės projektų planavimas  Regionų projektų planavimas  **X** Projektų konkursas  **** Tęstinė projektų atranka  Finansinė priemonė |
|  | | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2015 m. lapkričio 11 d. posėdyje nutarimu Nr. 44P-10.1 (12). | |
| **Projektų atrankos kriterijaus numeris ir pavadinimas:** | 1. Projektas prisideda prie Investicijų skatinimo ir pramonės plėtros 2014–2020 metų programos, patvirtintos Lietuvos Respublikos Vyriausybės 2014 m. rugsėjo 17 d. nutarimu Nr. 986 (toliau – Investicijų skatinimo ir pramonės plėtros programa), 2 tikslo „Modernizuoti, integruoti ir plėtoti pramonę“ 2 uždavinio „Skatinti įmones efektyviau naudoti žaliavas ir energiją“ įgyvendinimo. | |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Investicijų skatinimo ir pramonės plėtros programos 2 tikslo „Modernizuoti, integruoti ir plėtoti pramonę“ 2 uždavinio „Skatinti įmones efektyviau naudoti žaliavas ir energiją“ įgyvendinimo. | |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar projektas prisidės prie Investicijų skatinimo ir pramonės plėtros programos tikslų įgyvendinimo ir atitiks Veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.3.2 konkrečiu uždaviniu „Padidinti MVĮ investicijas į ekoinovacijas ir kitas, efektyviai išteklius naudojančias, technologijas“ siektiną pokytį – padidinti ekoinovatyvių procesų Lietuvos labai mažose, mažose ir vidutinėse įmonėse (toliau – MVĮ) diegimą. Nustatytas kriterijus prisidės prie konkretaus uždavinio produkto rodiklių „Investicijas gavusiose įmonėse įdiegtos aplinkosaugos vadybos/valdymo sistemos“ ir (arba) „Investicijas gavusiose įmonėse atlikti gamybos technologijų ir (ar) aplinkosaugos auditai“, ir (arba) „Investicijas gavusiose įmonėse sukurti ir (ar) atnaujinti gaminiai naudojant ekologinį projektavimą“ pasiekimo. | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2019 m. kovo 28 d. posėdžio protokoliniu sprendimu Nr. 44P-3 (39). | |
| **Projektų atrankos kriterijaus numeris ir pavadinimas:** | 1. Pareiškėjas yra MVĮ, veikianti ne trumpiau kaip vienerius metus ir kurios vidutinės metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau nei 3 pastaruosius finansinius metus) yra ne mažesnės kaip:    1. 75 000 eurų, kai projekte pasirenkamos įgyvendinti šios veiklos:  * aplinkosaugos vadybos/valdymo sistemų pagal tarptautinių standartų reikalavimus diegimas ir (ar) gamybos technologinių ir (ar) aplinkosaugos auditų, kurių pagalba būtų pateikta racionalaus išteklių naudojimo ir taršos prevencijos analizė, atlikimas; * ekologinis ženklinimas.   1. 145 000 eurų, kai projekte pasirenkama įgyvendinti veikla – ekologiškas projektavimas. | |
| **Projektų atrankos kriterijaus vertinimo aspektai ir paaiškinimai:** | Vertinama, ar pareiškėjas yra MVĮ, kuri turi pakankamai patirties, t. y. veikia ne trumpiau kaip vienerius metus, ir kuri yra finansiškai pajėgi, t. y. kurios vidutinės metinės pajamos pagal pateiktus pastarųjų 3 finansinių metų arba per laiką nuo MVĮ įregistravimo dienos (jeigu MVĮ vykdė veiklą mažiau nei 3 pastaruosius finansinius metus) patvirtintos finansinės atskaitomybės dokumentus, priklausomai nuo projekte pasirinktos įgyvendinti veiklos, yra ne mažesnės kaip 75 000 eurų, kai projekte pasirenkamos įgyvendinti veiklos – aplinkosaugos vadybos/valdymo sistemų pagal tarptautinių standartų reikalavimus diegimas ir (ar) gamybos technologinių ir (ar) aplinkosaugos auditų, kurių pagalba būtų pateikta racionalaus išteklių naudojimo ir taršos prevencijos analizė, atlikimas ir (arba) ekologinis ženklinimas; 145 000 eurų, kai projekte pasirenkama įgyvendinti veikla – ekologiškas projektavimas. Įmonės veikimo laikotarpis tikrinamas pagal Juridinių asmenų registro ir (arba) pareiškėjo pateiktų patvirtintų finansinės atskaitomybės dokumentų informaciją.  Šis projektų atrankos kriterijus taikomas tik projekto vertinimo metu, nes MVĮ, gavusios paramą ir sėkmingai veiklą išplėtusios, statusas gali pasikeisti, t. y. ji gali tapti pvz., iš mažos vidutine įmone. Todėl tikslinga vertinti pareiškėjo dydį tik paraiškos vertinimo metu. | |
| **Projektų atrankos kriterijaus pasirinkimo pagrindimas:** | Ekologinio projektavimo veikla aktuali jau veiklą vykdančiai ir patirtį turinčiai įmonei, o ne ką tik įsikūrusiai įmonei (start-up), veikiančiai iki vienerių metų, nes nauja įmonė dar negali įvertinti, kokiems gaminiams galima taikyti ekologinio projektavimo principus, todėl šiai veiklai nustatoma 145 000 eurų minimalių vidutinių įmonės pajamų suma. Tokia riba pasirinkta atsižvelgiant į kituose priemonėse įgyvendinamų istorinius projektų duomenis ir siekiant atrinkti pareiškėjus, kurie turi pakankamai patirties ir yra finansiškai pajėgūs įgyvendinti projektą.  Įvertinus jau buvusių kvietimų rezultatus ir siekiant, kad kuo daugiau įmonių diegtųsi aplinkosaugos vadybos/valdymo sistemas, atliktų gamybos technologinius ir (ar) aplinkosaugos auditus, minimali vidutinė metinė pajamų suma sumažinta iki 75 000 eurų. Tikimasi, kad sumažinus šį reikalavimą padidės šios veiklos populiarumas įmonių tarpe ir įmones dažniau diegsis šias netechnologines ekoinovacijas. Ekologinio ženklinimo veiklai taip pat nustatoma mažesnis reikalavimas minimaliai vidutinei metinei pajamų sumai (75 000 eurų), nes siekiama sudaryti galimybes ir paskatinti įvairaus didžio įmonėms atlikti produktų ekologinį ženklinimą I tipo ekologiniais ženklais. | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2019 m. kovo 28 d. posėdžio protokoliniu sprendimu Nr. 44P-3 (39). | |
| **Projektų atrankos kriterijaus numeris ir pavadinimas:** | 1. Gaminiams sukurti ir (arba) atnaujinti skirti projektai, parengti taikant ekologinio projektavimo principus. | |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas tik antrajai veiklai. Tuo atveju, jeigu projekto metu yra planuojama, taikant ekologinį projektavimą, sukurti naują gaminį, tuomet vertinama, ar gaminys yra suprojektuotas iš panaudotų gaminių.  Panaudotas gaminys – tai yra gaminys, kuris yra praradęs savo funkcines savybes.  Tuo atveju, kai projekto metu gaminiams atnaujinti yra planuojama taikyti ekologinio projektavimo principus, kurie yra suprantami kaip gaminio savybių pakeitimas, paliekant jo įprastines funkcijas, vertinama, ar yra tenkinama viena iš šių savybių:  1. Gaminiui pagaminti mažėja sunaudojamų žaliavų kiekis.  2. Gaminys sunaudoja mažiau energijos.  3. Gaminiui pagaminti naudojamas mažesnis kenksmingų medžiagų kiekis arba iš viso nenaudojama jokių kenksmingų medžiagų.  4. Gaminį galima perdirbti suėjus jo galiojimo terminui.  Jeigu projekto metu yra planuojama atnaujinti gaminį, kuris jau atitinka vieną ar kelias aukščiau minėtas ekologiškai projektuojamo gaminio savybes, tuo atveju jis turi tenkinti papildomai dar bent vieną savybę.  Šis kriterijus taikomas tik veiklai „Ekologiškas projektavimas. Numatoma paremti projektus, kuriais skatinamas ekologinis projektavimas, t. y. numatoma pagerinti gaminių ekologiškumą per visą jų gyvavimo ciklą (žaliavų parinkimas ir naudojimas, gamyba, pakavimas, transportavimas, naudojimas), ekologinius aspektus sistemingai įtraukiant pačiame ankstyviausiame gaminio projektavimo etape“. | |
| **Projektų atrankos kriterijaus pasirinkimo pagrindimas:** | Antrajai veiklai nustatytas kriterijus padės įvertinti, ar projekte yra numatytas ekologinis projektavimas. Gaminiui sukurti ir (arba) atnaujinti skirti projektai turės atitikti ekologinio projektavimo pricipus, t. y. projektuojamas gaminys turi turėti bent vieną savybę:  1. Gaminiui pagaminti mažėja sunaudojamų žaliavų kiekis.  2. Gaminys sunaudoja mažiau energijos.  3. Gaminiui pagaminti naudojamas mažesnis kenksmingų medžiagų kiekis arba iš viso nenaudojama jokių kenksmingų medžiagų.  4. Gaminį galima perdirbti suėjus jo galiojimo terminui.  Nustatytas kriterijus prisidės prie 3.3.2. konkretaus uždavinio „Padidinti MVĮ investicijas į ekoinovacijas ir kitas, efektyviai išteklius naudojančias, technologijas“ įgyvendinimo ir produkto stebėsenos rodiklio „Investicijas gavusiose įmonėse sukurti ir (ar) atnaujinti gaminiai naudojant ekologinį projektavimą“ pasiekimo.  Atliekami redakcinio pobūdžio susiję keitimai. | |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2019 m. kovo 28 d. posėdžio protokoliniu sprendimu Nr. 44P-3 (39). | |
| **Projektų atrankos kriterijaus numeris ir pavadinimas:** | 1. Projekte numatoma atlikti I tipo produktų ekologinį ženklinimą. | |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas trečiai veiklai.  Vertinama, ar projekte yra numatyta atlikti įmonės produktų (gaminių ir (ar) paslaugų) I tipo ekologinį ženklinimą šiais ekologinio ženklinimo ženklais:  1. Vokietijos Mėlynasis Eko Angelas (angl. „Blue angel“(pirmasis pasaulyje ekologinis ženklas, apimantis daugiau kaip 4000 ekologiškų gaminių (išskyrus maisto produktus ir medikamentus). Šis ženklas nėra privalomas. [www.blauer-engel.de](http://www.blauer-engel.de/)).  2. Europos Sąjungos Eko Ženklas (angl. „EU Ecolabel”) (pradėtas naudoti 1992 m. ir suteikiamas gaminiams su sumažintu poveikiu aplinkai. Jis turi įtakos 340 milijonų pirkėjų pasirinkimui visoje Europoje. Kriterijai yra panašūs į sugretinimą ir skatina pokyčius rinkoje net tuomet, jeigu įmonės nesiekia šio ženklo gauti. <http://ec.europa.eu/environment/ecolabel/>).  3. Šiaurės Europos Baltoji Gulbė (ang. „Nordic Swan“) (šių rekomendacijų rinkinys yra griežti aplinkosauginiai reikalavimai Šiaurės Europoje ir apima visą produkto gyvavimo ciklą nuo žaliavų iki sunaikinimo. [www.svanen.nu](http://www.svanen.nu/)).  4. ,,Ekologiški maisto produktai“ (angl. „EU organic“).  5. ,,Žaliasis antspaudas“ (angl. „Green seal“), https://www.greenseal.org/standards/. | |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kurie prisidės prie 3.3.2 konkretaus uždavinio „Padidinti MVĮ investicijas į ekoinovacijas ir kitas, efektyviai išteklius naudojančias, technologijas“, ženklinant produktus, kurie yra ekologiški visais jų gamybos ar kūrimo etapais.  Tarptautinė standartizacijos organizacija (ISO) yra nustačiusi, kad  I ekologinio ženklinimo tipas – savanoriška, pagrįsta daugialypių kriterijumi, trečiosios šalies programa, suteikianti licenciją naudoti ženklus ant produktų, kurie rodo, kad konkreti produkcija yra ekologiška visais jos gamybos ar kūrimo etapais. Pasirinkti 5 pirmojo tipo ekologinio ženklinimo ženklai, nes jie yra labiausiai paplitę ir žinomi Europoje. Šiais ženklais paženklinti produktai yra labiau vertinami ir suteikia didesnį konkurencinį pranašumą įmonėms. Be to, šių ekologinių ženklų suteikimas yra pagrįstas daugiakriteriniu vertinimu, apimančiu visus gamybos procesus. | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2019 m. kovo 28 d. posėdžio protokoliniu sprendimu Nr. 44P-3 (39). | |
| **Projektų atrankos kriterijaus numeris ir pavadinimas:** | 5. Pareiškėjo privačių investicijų į netechnologines ekoinovacijas ir prašomos projekto finansavimo sumos santykis. | |
| **Projektų atrankos kriterijaus vertinimo aspektai ir paaiškinimai:** | Vertinamas pareiškėjo privačių investicijų į netechnologines ekoinovacijas ir prašomos finansavimo sumos santykis. Aukštesnis įvertinimas suteikiamas projektams, kuriuose pareiškėjo privačių investicijų į netechnologines ekoinovacijas ir prašomos finansavimo sumos santykis bus didesnis. Skaičiuojant privačias investicijas susigrąžintinas pridėtinės vertės mokestis nėra įskaičiuojamas. | |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kuriuose pareiškėjas, diegdamas netechnologines ekoinovacijas, prisidės didesne privačių investicijų dalimi, palyginus su prašoma finansavimo suma. Tokiu būdu bus skatinama efektyviau panaudoti ES struktūrinių fondų lėšas.  Keitimas atliekamas, siekiant patikslinti privačių investicijų skaičiavimo principą. | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | Patvirtinta 2014–2020 metų Europos Sąjungos fondų investicijų veiksmų programos Stebėsenos komiteto 2019 m. kovo 28 d. posėdžio protokoliniu sprendimu Nr. 44P-3 (39). | |
| **Projektų atrankos kriterijaus numeris ir pavadinimas:** | 6. Pareiškėjo diegiamų netechnologinių eko-inovacijų skaičius. | |
| **Projektų atrankos kriterijaus vertinimo aspektai ir paaiškinimai:** | Vertinama, kiek netechnologinių ekoinovatyvių sprendimų (susijusių su aplinkosaugos vadybos (valdymo) sistemų, gamybos technologinių ir (ar) aplinkosaugos auditų diegimu, ekologinio projektavimo, ekologinio ženklinimo veiklomis) pareiškėjas įdiegs projekto įgyvendinimo metu.  Projektai bus surikiuojami nuo daugiausiai sprendimų iki mažiausiai sprendimų įdiegusių projektų. Daugiau balų bus suteikiama projektams, kurie įdiegs didesnį netechnologinių sprendimų skaičių. | |
| **Projektų atrankos kriterijaus pasirinkimo pagrindimas:** | Nustatytas kriterijus padės atrinkti tuos projektus, kuriuose netechnologinių eko-inovacijų bus diegiama daugiausia. Šis kriterijus padės užtikrinti 3.3.2 konkrečiu uždaviniu „Padidinti MVĮ investicijas į ekoinovacijas ir kitas, efektyviai išteklius naudojančias, technologijas“ siektiną pokytį – padidinti ekoinovatyvių procesų Lietuvos MVĮ diegimą. Papildomai įtraukiama ir trečioji veikla – ekologinis ženklinimas. | |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Nustatymas**  **X Keitimas** | |
| **Projektų atrankos kriterijaus numeris ir pavadinimas:** | 7. Projektas atitinka Prioritetinių mokslinių tyrimų ir eksperimentinės ~~(socialinės, kultūrinės)~~ plėtros ir inovacijų raidos (sumaniosios specializacijos) ~~krypčių ir jų~~ prioritetų įgyvendinimo programos (toliau – **S**~~s~~umanios**ios** specializacijos programa), patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės ~~(socialinės, kultūrinės)~~ plėtros ir inovacijų raidos (sumaniosios specializacijos) ~~krypčių ir jų~~ prioritetų įgyvendinimo programos patvirtinimo“, nuostatas ir bent vieno šioje programoje nustatyto prioriteto ~~veiksmų plano teminį specifiškumą~~ **įgyvendinimo tematiką**. | |
| **Projektų atrankos kriterijaus vertinimo aspektai ir paaiškinimai:** | Prioritetas teikiamas tiems pareiškėjams, kurių ~~vykdoma veikla arba~~ įgyvendinamas projektas atitinka ~~bent vieną~~ Sumaniosios specializacijos programo**s**~~je~~ **nuostatas** ir **bent vieno šioje programoje** nustatyto prioriteto ~~veiksmų plano teminį specifiškumą~~ **įgyvendinimo tematiką**. ~~Jeigu atitinka bus skiriama 5 balai, jeigu neatitinka – 0 balų.~~ | |
| **Projektų atrankos kriterijaus pasirinkimo pagrindimas:** | Kadangi 2014–2020 m. Europos Sąjungos fondų investicijų veiksmų programoje yra numatyta, kad atrenkant 3.3 investicinį prioritetą įgyvendinančius projektus, bus atsižvelgiama į ~~s~~**S**umaniosios specializacijos programoje nustatytus prioritetus, ~~todėl~~ šis ~~nustatytas~~ kriterijus kaip tik ir padės atrinkti tuos projektus, kurie prisidės prie Sumaniosios specializacijo**s**~~je~~ **programoje numatytų prioritetų įgyvendinimo**~~nustatytų krypčių ir jų prioritetų įgyvendinimo~~.  **Kriterijus keičiamas atsižvelgiant į tai, kad Lietuvos Respublikos Vyriausybės 2019 m. liepos 24 d. nutarimu Nr. 760 ,,Dėl Lietuvos Respublikos Vyriausybės 2014 m. balandžio 30 d. nutarimo Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių ir jų prioritetų įgyvendinimo programos patvirtinimo“ pakeitimo“ buvo atnaujinta Sumaniosios specializacijos programa. Atsižvelgiant į tai, kad pasikeitė Sumaniosios specializacijos programos pavadinimas, panaikintos kryptys, veiksmų planai, teminiai specifiškumai, tikslinamas šis projektų atrankos kriterijus, kurio formuluotė nebeatitinka nauja redakcija išdėstytos Sumaniosios specializacijos programos nuostatų, tačiau esminis kriterijumi keliamas reikalavimas – projektų atitiktis Sumaniosios specializacijos programai – nesikeičia.** | |

Viceministrė (parašas) Jekaterina Rojaka